CELEX: 62021TN0092
Language: hu
Date: 2021-02-12 00:00:00
Title: T-92/21. sz. ügy: 2021. február 12-én benyújtott kereset – Darment kontra Bizottság

2021.4.12.   
            
            
               HU
            
            
               Az Európai Unió Hivatalos Lapja
            
            
               C 128/43
            
         
      2021. február 12-én benyújtott kereset – Darment kontra Bizottság
      (T-92/21. sz. ügy)
      (2021/C 128/51)
      Az eljárás nyelve: angol
      
         Felek
      
      
         Felperes: Darment Oy (Helsinki, Finnország) (képviselő: C. Ginter ügyvéd)
      
         Alperes: Európai Bizottság
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg az alperes azon határozatát, amely csökkentette a felperes részére a 2021 évre fluorozott szénhidrogén forgalomba hozatalára vonatkozóan kiosztott kvótát, és amelyet a felperessel az F-Gas Portal System-en 2020. december 15-én, emailben pedig 2021. január 12-én közöltek;
               
            
                  —
               
               
                  az alperest kötelezze a költségek viselésére.
               
            
         Jogalapok és fontosabb érvek
      
      Keresetének alátámasztása érdekében a felperes két jogalapra hivatkozik.
      
                  1.
               
               
                  Az első, arra alapított jogalap, hogy az alperes megsértette az EUMSZ 266. cikket azáltal, hogy a felperessel szemben szankciót alkalmazott annak ellenére, hogy a Törvényszék megsemmisítette az alperes azon határozatát, amely megállapította, hogy a felperes 2017-ben túllépte a fluorozott szénhidrogén forgalomba hozatalára vonatkozó kvótáját, és szankciót szabott ki vele szemben;
               
            
                  2.
               
               
                  A második, arra alapított jogalap, hogy az alperes megsértette az 517/2014/EU rendelet (1) 25. cikkének az Európai Unió Alapjogi Chartájának 42. cikkével összefüggésben értelmezett (2) bekezdését azáltal, hogy a felperessel szemben továbbra is szankciót alkalmaz.
               
            
         (1)  A fluortartalmú üvegházhatású gázokról és a 842/2006/EK rendelet hatályon kívül helyezéséről szóló, 2014. április 16-i 517/2014/EU európai parlamenti és tanácsi rendelet (HL 2014. L 150., 195. o.)